

**GRADSKO VIJEĆE**

KLASA:

URBROJ:

Oroslavje,

Na temelju članka 66. Zakona o gospodarenju otpadom (NN 84/2021, 142/23) i članka 32. Statuta Grada Oroslavja (Službeni glasnik Krapinsko-zagorske županije broj: 16/09, 13/13, 19/18, 21/20 i 23/21) Gradsko vijeće na svojoj \_. sjednici održanoj dana \_\_\_\_\_\_. godine, donosi:

**ODLUKA O IZMJENI ODLUKE**

**o načinu pružanja javne usluge sakupljanja komunalnog otpada na području grada Oroslavja**

**Članak 1.**

Ovom Odlukom mijenja se članak 20. Odluke o načinu pružanja javne usluge sakupljanja komunalnog otpada na području Grada Oroslavja (Službeni glasnik Krapinsko-zagorske županije br. 16/22) tako da isti glasi:

1. Strukturu cijene javne usluge čini: cijena obvezne minimalne javne usluge **(MJU)** i cijena javne usluge za količinu predanog miješanog komunalnog otpada **(C)**, a određuje se prema izrazu: **CJU = MJU + C**

Korisnik javne usluge dužan je platiti davatelju usluge iznos cijene za obračunsko mjesto i obračunsko razdoblje, osim ako je riječ o obračunskom mjestu na kojem se nekretnina trajno ne koristi u smislu članka 71. Zakona.

**Cijena obvezne minimalne javne usluge**

1. Cijena obvezne minimalne javne usluge određuje se na način da se osigura ekonomski održivo poslovanje, sigurnost, redovitost i kvaliteta pružanja javne usluge kako bi sustav sakupljanja komunalnog otpada mogao ispuniti svoju svrhu.

Cijena minimalne javne usluge dio je cijene javne usluge.

1. Cijena obvezne minimalne javne usluge jedinstvena je za sve korisnike razvrstane u kategoriju korisnika kućanstvo, te za sve korisnike obvezne minimalne javne usluge razvrstane u kategoriju korisnika koji nije kućanstvo, prema sljedećoj tablici:

Tablica 1.

|  |  |
| --- | --- |
| Kategorija korisnika usluge | Cijena obvezne minimalne javne usluge |
| Kućanstvo | 19,00 €/mjesec |
| Nije kućanstvo | 19,00 €/mjesec |

U cijenu usluge uključen je PDV od 13%.

Cijena obvezne minimalne javne usluge iskazana u Tablici 1. plaća se u svim obračunskim razdobljima, neovisno o korištenju javne usluge.

**Cijena za predanu količinu miješanog komunalnog otpada**

(4) Cijena javne usluge za predanu količinu miješanog komunalnog otpada naplaćuje se razmjerno količini predanog otpada, sukladno kriteriju iz članka 5. ove Odluke, odnosno podacima iz evidencije o predanom otpadu.

Cijena javne usluge za predanu količinu miješanog komunalnog otpada određuje se prema izrazu:

C = JCV x BP x U

gdje je:

C – cijena javne usluge za količinu predanog miješanog komunalnog otpada izražena u kunama; JCV – jedinična cijena za pražnjenje određenog volumena spremnika miješanog komunalnog otpada, izražena u kunama sukladno Cjeniku;

BP – broj pražnjenja spremnika miješanog komunalnog otpada u obračunskom razdoblju sukladno podacima u evidenciji o pražnjenju spremnika;

U – udio korisnika javne usluge u korištenju spremnika.

(5) Kad jedan korisnik javne usluge samostalno koristi spremnik, udio korisnika javne usluge u korištenju spremnika iznosi 1. Kad više korisnika javne usluge zajednički koriste spremnik, zbroj udjela svih korisnika, određenih međusobnim sporazumom ili prijedlogom davatelja javne usluge, mora iznositi 1.

**Kriteriji za umanjenje cijene javne usluge**

(6) Umanjenjem cijene obvezne minimalne javne usluge nastoji se potaknuti korisnike da odvojeno predaju biootpad, reciklabilni komunalni otpad, glomazni otpad i opasni komunalni otpad od miješanog komunalnog otpada, te da kompostiraju biootpad.

1. Korisniku kategorije kućanstvo, kao i korisniku kategorije korisnika koji nije kućanstvo, a koji kompostira biootpad u vlastitom komposteru, cijena obvezne minimalne javne usluge umanjit će se na mjesečnom računu za 8,00 € (slovima: osameurainulacenti), sve dok uredno provodi kompostiranje biootpada. Smatrat će se da korisnik uredno provodi kompostiranje biootpada ako je u Izjavi naveo da posjeduje vlastiti komposter te da želi kompostirati biootpad. Ako se tijekom nadzora utvrdi da korisnik ne koristi komposter ili da je bacio biootpad koji se može kompostirati u spremnik za drugu vrstu komunalnog otpada, korisnik nema pravo na umanjenje cijene obvezne minimalne javne usluge.
2. Cijena obvezne minimalne javne usluge za korisnike koji kompostiraju otpad jedinstvena je za sve korisnike razvrstane u kategoriju korisnika kućanstvo, te za sve korisnike obvezne minimalne javne usluge razvrstane u kategoriju korisnika koji nije kućanstvo, prema sljedećoj tablici:

Tablica 2.

|  |  |  |
| --- | --- | --- |
| Kategorija Korisnika usluge | Umanjenje cijene obvezne minimalne javne usluge (u eurima) | Cijena obvezne minimalne javne usluge za korisnike koji kompostiraju biootpad |
| Kućanstvo | 8,00 €/mjesec | 11,00 €/mjesec |
| Nije kućanstvo | 8,00 €/mjesec | 11,00 €/mjesec |

U cijenu usluge uključen je PDV od 13%.

1. Davatelj usluge ima mogućnost u cjeniku odrediti kriterije za umanjenje cijene za predanu količinu miješanog komunalnog otpada pri čemu isti moraju potaknuti korisnike da odvojeno predaju biootpad, reciklabilni komunalni otpad, glomazni otpad i opasni komunalni otpad od miješanog komunalnog otpada, te da kompostiraju biootpad.

**Kriteriji za određivanje korisnika za koje Grad Oroslavje sufinancira trošak cijene javne usluge**

1. Grad Oroslavje može odobriti zahtjev za djelomično ili potpuno oslobađanje korisnika usluge od plaćanja javne usluge sakupljanja komunalnog otpada prema sljedećim kriterijima:

1. Kriteriji za potpuno oslobađanje plaćanja javne usluge:

* korisnici prava na zajamčenu minimalnu naknadu, dok traje pravo.

2. Kriteriji za djelomično oslobađanje plaćanja javne usluge:

* staračka kućanstva iznad 65 godina starosti svih članova kućanstva.

3. Kriteriji za djelomično oslobađanje plaćanja javne usluge:

* za kućanstva čiji član ili članovi koriste pelene za djecu ili pelene za odrasle osobe, ako su zadužili spremnik od 240 lit. za miješani komunalni otad, za kojeg vršitelj usluge obračunava trošak varijabilne cijene odvoza mješovitog komunalnog otpada x 2, Grad Oroslavje preuzima plaćanje pola iznosa varijabilne cijene.

Korisnici javne usluge koji zadovoljavaju 1. kriterij za potpuno oslobađanje plaćanja javne usluge, to prvo ostvaruju podnošenjem zahtjeva Jedinstvenom upravnom odjelu Grada Oroslavja, te su dužni zahtjevu priložiti sljedeću dokumentaciju:

* rješenje o pravu na isplatu zajamčene minimalne naknade.

Korisnici javne usluge koji zadovoljavaju 2. kriterij za djelomično oslobađanje plaćanja javne usluge, to prvo ostvaruju ukoliko ukupni mjesečni prihodi po članu kućanstva nisu veći od 300,00 €, te su dužni zahtjevu priložiti sljedeću dokumentaciju:

* izjavu o broju članova kućanstva,
* potvrde o isplaćenoj plaći, odnosno drugim primicima za mjesec koji prethodi mjesecu kada se predaje zahtjev za oslobađanje plaćanja javne usluge.

Korisnici javne usluge koji zadovoljavaju 3. kriterij za djelomično oslobađanje plaćanja javne usluge, dužni su za ostvarenje prava predati zahtjev JUO Grada Oroslavja te priložiti sljedeću dokumentaciju:

* izjava o broju članova koji koriste dječje pelene ili pelene za odrasle

Retroaktivno ostvarivanje prava nije moguće.

(11) Grad Oroslavje vodi popis korisnika javne usluge u čije ime je preuzelo obvezu sufinanciranja cijene javne usluge. Popis sadrži podatke o korisniku usluge, obračunskom mjestu, iznosu sufinanciranja cijene javne usluge koji je Grad Oroslavje platio davatelju javne usluge. Grad Oroslavje će dostaviti davatelju usluga popis osoba koje su djelomično ili potpuno oslobođene plaćanja javne usluge s naznakom vremena trajanja oslobođenja te će kod svake promjene dostaviti ažurirani popis.

(12) Grad Oroslavje će oslobađanje od plaćanja javne usluge financirati iz Proračuna Grada Oroslavja.

(13) Grad Oroslavje može odobriti zahtjev za djelomično ili potpuno oslobađanje korisnika usluge od plaćanja javne usluge sakupljanja komunalnog otpada i kućanstva koja posebnim zahtjevom obrazlože razlog za ostvarivanje navedenog prava, npr. osobe s invaliditetom, osobe teškog zdravstvenog ili imovinskog stanja i sl.; a sve prema posebnom pravilniku koji donosi gradsko vijeće.

Za navedene kategorije korisnika Grad Oroslavje preuzima obvezu plaćanja troška cijene minimalne javne usluge kako slijedi:

Tablica 3.

|  |  |  |  |
| --- | --- | --- | --- |
| Kategorija Korisnika usluge | Cijena obvezne minimalne javne usluge za korisnike koji kompostiraju biootpad | Iznos sufinanciranja obavezne minimalne javne usluge od strane Grada (€/%) | Cijena obvezne minimalne javne usluge uz sufinanciranje Grada |
| 1. Kriteriji za potpuno oslobađanje plaćanja javne usluge | 11,00 €/mjesec | 11,00 €/100% | 0,00 € |
| 2. Kriteriji za djelomično oslobađanje plaćanja javne usluge | 11,00 €/mjesec | 3,85 €/35% | 7,15 € |

U cijenu usluge uključen je PDV od 13%.

**Obrazloženje načina na koji je određena cijena obvezne minimalne javne usluge**

(14) Cijenom obvezne minimalne javne usluge definirane člankom 76. Zakona, postiže se ujednačenost cijene za sve korisnike javne usluge sakupljanja komunalnog otpada radi pružanja ujednačene kvalitete usluga na cijelom području grada Oroslavja, čime se osigurava ekonomski održivo poslovanje te sigurnost, redovitost i kvaliteta pružanja javne usluge kako bi sustav sakupljanja komunalnog otpada mogao ispuniti svoju svrhu.

(15) Navedene usluge obuhvaćaju direktne i indirektne troškove potrebne za kvalitetno i nesmetano pružanje obavezne javne usluge.

(16) Pravo na umanjenje cijene obavezne minimalne javne usluge, temeljem kriterija definiranih člankom 73. Zakona, ostvaruju korisnici kategorije kućanstvo, te korisnici kategorije koji nisu kućanstvo, ukoliko kompostiraju biootpad.

**Članak 2.**

Ova Odluka stupa na snagu osmi dan od dana objave u Službenom glasniku Krapinsko-zagorske županije.

PREDSJEDNIK GRADSKOG VIJEĆA

Roberto Kuleš